 

**A "Zuglóiak Egymásért" Alapítvány**

**Budapest Főváros XIV. Kerület Zugló Önkormányzatának támogatásával**

**pályázatot hirdet**

**Zuglói Diákösztöndíj elnyerésére.**

Az ösztöndíj **célja**, hogy az állandó zuglói lakóhellyel rendelkező– bejelentett - és életvitelszerűen a kerületben élő szociálisan rászoruló családok jól tanuló gyermeke(i) támogatása érdekében egyszeri támogatást - tanulmányi ösztöndíjat - nyújtson:

• egyrészt a **6.-7.-8. osztályos diákok** számára tanulást támogató ösztöndíjat, vagyis alapfokú tanulmányaik sikeres befejezéséhez, valamint középfokú tanulmányaikra való felkészülésükhöz,

• másrészt a **10.-11.-12. évfolyamos diákok** részére tanulást támogató ösztöndíjat, vagyis középfokú tanulmányaik sikeres befejezéséhez, felsőfokú tanulmányaikra való felkészülésükhöz.

Az ösztöndíj **elnyerésének feltételei**:

• az előző tanév**tantárgyi átlaga** a kerekítés szabályainak alkalmazása nélkül 6.-7.-8. osztályosoknál 3 vagy fölötti, 10.-11.-12. évfolyamosoknál 3,5 vagy fölötti

(Az átlag számításába a magatartás és szorgalom jegy nem számít bele.)

• egy háztartásban az **egy főre jutó havi nettó jövedelem** az öregségi nyugdíj mindenkori legkisebb összegének négyszeresét (114 000 Ft) nem haladja meg.

Az ösztöndíj megállapításához szükséges **igazolások** - melyet bővebben a pályázati adatlap tájékoztatója tartalmaz -:

a) a pályázóval egy háztartásban élő(k) jövedelemigazolása(i),
b) iskolalátogatási igazolás,
c) a megelőző tanév bizonyítványáról készített, az iskola által hitelesített másolat,

d) lakcímkártya másolata.

Az ösztöndíj összege a 2018/2019. tanévre:**100.000 Ft**, mely egy összegben kerül kifizetésre.

A pályázat benyújtásának módja a pályázati adatlap kitöltése, valamint az adatlapon meghatározott mellékletek csatolása.

A pályázati felhívás és adatlap letölthető  a <http://zugloiakegymasert.hu/> vagy a [www.zuglo.hu](http://www.zuglo.hu) honlap 'Pályázatok' almenüből, vagy átvehető Budapest Főváros XIV. Kerület ZuglóiPolgármesteri Hivatal Ügyfélszolgálatán (1145 Budapest, Pétervárad utca 2.)

A pályázat **1 eredeti példányban zárt borítékban** személyesen Budapest Főváros XIV. Kerület Zuglói Polgármesteri Hivatal Ügyfélszolgálatán leadható (1145 Budapest, Pétervárad u. 2.) vagy tértivevényes postai úton a Zuglóiak Egymásért Alapítvány 1145 Budapest, Pétervárad u. 2 címre megküldhető.

**Benyújtási határidő:** **2018. október 22. (hétfő)**

**Felhívjuk a Tisztelt pályázók figyelmét, hogy hiánypótlásra nincs lehetőség!**

Az a pályázat, mely

* határidőn túl érkezett,
* adatlapja hiányosan lett kitöltve,
* illetve a kért dokumentumok csatolását nem tartalmazza

értékelés nélkül elutasításra kerül.

A borítékon kérjük feltüntetni:

**ZUGLÓI DIÁKÖSZTÖNDIJ 6.-7.-8. osztály vagy**

**ZUGLÓI DIÁKÖSZTÖNDIJ 10.-11.-12. évfolyam**

**Csak hiánytalanul címzett borítékot áll módunkban elfogadni!**

Pályázattal kapcsolatos információ kérhető a 70-367-58-47-es telefonszámon.

Budapest, 2018. szeptember 25.

 dr. Hajnal György sk.

 kuratóriumi elnök